Share this:
ধুবুৰীঃ অসমত বানপানীৰ সময়ত সাধাৰণতে বাতৰিৰ শিৰোনামত থকা এখন জিলা হৈছে ধুবুৰী জিলা। প্ৰতি বছৰে বানে ধুবুৰীত বিস্তৰ ক্ষতি কৰি আহিছে। কিন্তু, অতি লক্ষণীয়ভাৱে এইবাৰ অন্ততঃ এতিয়ালৈকে বান প্ৰভাৱিত এই জিলাখনক বানপানীয়ে বৰ বিশেষ ক্ষতি কৰা নাই।
তাতোতকৈ মন কৰিব লগীয়া যে ভাৰতীয় বতৰ বিজ্ঞান বিভাগৰ তথ্য মতে জিলাখনত এইবাৰ অতিৰিক্ত ৫৬% বৰষুণ পৰিছে, ইয়াৰ বিপৰীতে সামগ্ৰিকভাৱে অসমত পৰা অতিৰিক্ত বৰষুণৰ পৰিমাণ হৈছে ৫৩%।
শেহতীয়াভাৱে ৰাজ্যৰ বান পৰিস্থিতি লাহে লাহে উন্নত হ'বলৈ আৰম্ভ কৰিছে। তথাপি এতিয়াও বহুকেইখন জিলাৰ অৱস্থা যথেষ্ট বেয়া। কিন্তু ইয়াৰ মাজতে, স্বাভাৱিক পৰিমাণতকৈ অধিক মাত্ৰাত বৰষুণ অহাৰ পিছতো ধুবুৰী এইবাৰ বানৰ বিভীষিকাৰ পৰা ৰক্ষা পৰিছে বুলি ক'ব পাৰি।
পিছে কেনেকৈ?
বিশেষজ্ঞসকলৰ মতে বাৰিষাতকৈ ৬০ মেগাৱট ক্ষমতাৰ কুৰিশ্বু বান্ধৰ পৰা এৰি দিয়া পানী হৈছে ধুবুৰীত বানপানী সৃষ্টিৰ এক প্ৰধান কাৰণ।
পূব ভূটানত অৱস্থিত ৫৫ মিটাৰ উচ্চতাৰ কুৰিশ্বু বান্ধে অতিৰিক্ত পানী এৰি দিয়াৰ ফলত প্ৰায়ে নামনি অসমৰ বেকি নৈ জলপৃষ্ঠ বৃদ্ধি হৈ বানপানীৰ সৃষ্টি হয়।
"১৬ জুনৰ পৰা ২২ জুনলৈকে জিলাখনত পানী বিপদসীমাৰ ওপৰেৰে বৈ আছিল," তেওঁ লগতে কয়।
আন কেইগৰাকীমান বিষয়াই জনোৱা মতে বাকী জিলা জিলাসমূহৰ তুলনাত ধুবুৰীত মথাউৰিসমূহৰ বৰ বেছি ক্ষতি হোৱা নাই, যাৰ ফলত জিলাখন লোকচানৰ ভালেখিনি ৰক্ষা পৰে।
অৱশ্য ইয়াৰ মাজতো জিলাখনত পাঁচজন লোকে বানপানীৰ ফলত মৃত্যুক সাবটিব লগীয়া হয়।
Search for:
